PASKAIDROJUMA RAKSTS
Kuldīgas novada domes saistošajiem noteikumiem Nr. 18/2026
“Grozījumi Kuldīgas novada domes 25.07.2024. saistošajos noteikumos Nr. 15/2024 “Par braukšanas maksas atvieglojumiem Kuldīgas novadā””

	1. Mērķis un nepieciešamības pamatojums
	1.1. Saistošo noteikumu izdošanas mērķis: 
Grozīt Kuldīgas novada domes 25.07.2024. saistošos noteikumus Nr. 15/2024 “Par braukšanas maksas atvieglojumiem Kuldīgas novadā” (turpmāk – Saistošie noteikumi).
1.2. Problēmas raksturojums, kuras risināšanai nepieciešami saistošie noteikumi:
Saistošie noteikumi ir papildināti ar nosacījumu, ka tiesības uz braukšanas maksas atvieglojumiem 100 % apmērā sabiedriskajos transportlīdzekļos, kas pārvadā pasažierus pilsētas nozīmes un reģionālās nozīmes maršrutos Kuldīgas novada administratīvajā teritorijā, ja braucieni saistīti ar nokļūšanu no dzīvesvietas līdz izglītības iestādei un atpakaļ ir arī izglītojamajiem, kuri izglītību iegūst kādā no Kuldīgas novadā esošajām interešu izglītības iestādēm.
1.3. Pastāvošais tiesiskais regulējums, tā būtības skaidrojums un pastāvošā tiesiskā regulējuma nepilnību raksturojums:
Pastāvošais tiesiskais regulējums neparedz braukšanas maksas atvieglojumus izglītojamo nokļūšanai uz interešu izglītības ieguves vietām.
1.4. Ja norādītās problēmas risināšanai nav tiesiskā regulējuma, tad skaidro, kādas sekas rada tiesiskā regulējuma neesamība:
Pastāvošs tiesiskais regulējums.
1.5. Iespējamo alternatīvu, kas neparedz tiesiskā regulējuma izstrādi, raksturojums, to ieviešanas trūkumi un priekšrocības:
Alternatīvu nav.

	2. Fiskālā ietekme uz pašvaldības budžetu
	2.1. Saistošo noteikumu īstenošanas fiskālās ietekmes prognoze uz pašvaldības budžetu, iekļaujot attiecīgus aprēķinus:
Saistošo noteikumu īstenošana rada papildu ietekmi uz pašvaldības budžetu – tajos gadījumos, kad izglītojamais izmantos braukšanas maksas atvieglojumus nokļūšanai uz interešu izglītības iestādi.
2.1.1. samazina vai palielina ieņēmumu daļu: 
Pašvaldības budžeta ieņēmumu daļa samazinās.
2.1.2. samazina vai palielina izdevumu daļu:
Pašvaldības budžeta izdevumu daļa palielināsies.
2.1.3. ietekme uz citām pozīcijām budžeta ieņēmumu vai izdevumu daļā: Nav. 
2.2. Informācija par nepieciešamajiem resursiem sakarā ar jaunu institūciju vai darba vietu veidošanu, esošo institūciju kompetences paplašināšanu, lai nodrošinātu saistošo noteikumu izpildi:
Nav nepieciešami resursi jaunu institūciju vai darba vietu veidošanai.

	3. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci

	3.1. Sociālā ietekme – ietekme uz cilvēku dzīvesveidu, kultūru, labsajūtu, sabiedrību kopumā, kā arī ietekme uz konkrētām sabiedrības grupām, tai skaitā sociālās atstumtības riskam pakļautajām sabiedrības grupām personu ar invaliditāti vienlīdzīgām iespējām un tiesībām, uz dzimumu līdztiesību:
Saistošie noteikumi nodrošinās iespēju izglītojamajiem ar sabiedrisko transportu bez maksas nokļūt pašvaldības interešu izglītības iestādēs. Atvieglojumu izmantošana palielinās sabiedriskajā transportā pārvadāto pasažieru skaitu, veicinās sabiedriskā transporta pieejamību un tā efektīvāku izmantošanu, kā arī izglītojamo iesaisti interešu izglītības iestādēs.
3.2. Ietekme uz vidi:
Saistošo noteikumu izpilde neietekmē vidi.
3.3. Ietekme uz iedzīvotāju veselību:
Saistošo noteikumu izpilde neietekmē iedzīvotāju veselību.
3.4. Ietekme uz uzņēmējdarbības vidi pašvaldības teritorijā:
Saistošo noteikumu izpilde neietekmē uzņēmējdarbības vidi pašvaldības teritorijā.
3.5. Ietekme uz konkurenci:
Saistošo noteikumu izpilde neietekmē konkurenci.

	4. Ietekme uz administratīvajām procedūrām un to izmaksām
	4.1. Institūcija, kurā privātpersona var vērsties saistošo noteikumu piemērošanā:
Saistošo noteikumu piemērošanā personas var vērsties pašvaldībā, pagastu pārvaldēs.
4.2. Galvenie procedūras posmi un privātpersonām veicamās darbības, ko paredz saistošo noteikumu projekts, tai skaitā akcentē, kā piedāvātais regulējums maina līdzšinējo kārtību:
Līdzšinējās personai veicamās darbības nemainās. 
4.3. Paredzētās administratīvo procedūru izmaksas:
Ar saistošajiem noteikumiem netiek paredzētas papildu administratīvo procedūru izmaksas.

	5. Ietekme uz pašvaldības funkcijām un cilvēkresursiem 
	5.1. Pašvaldību funkcijas, kuru izpildei tiek izstrādāti šie saistošie noteikumi:
[bookmark: _GoBack]Saistošie noteikumi nodrošina Pašvaldību likuma 4. panta pirmās daļas 4. punktā noteiktās autonomās funkcijas – gādāt par iedzīvotāju izglītību, tostarp gādāt par interešu izglītības pieejamību.
5.2. Pašvaldības cilvēkresursi, kas tiks iesaistīti saistošo noteikumu īstenošanā (tostarp, vai tiks uzlikti jauni pienākumi vai uzdevumi esošajiem darbiniekiem, veidotas jaunas darba vietas u.tml.): 
Saistošo noteikumu īstenošanu nodrošina esošo cilvēkresursu ietvaros.

	6. Informācija par izpildes nodrošināšanu 
	6.1. Saistošo noteikumu izpildē iesaistītās institūcijas, tai skaitā, vai paredzēta jaunu institūciju izveide, esošo likvidācija vai reorganizācija:
Saistošo noteikumu izpildē netiek veikta jaunu institūciju izveide, reorganizācija vai likvidācija.
6.2. Izpildes nodrošināšanai nepieciešamie resursi un to pamatotība: Papildu resursi nav nepieciešami.

	7. Prasību un izmaksu samērīgums pret ieguvumiem, ko sniedz mērķa sasniegšana 
	7.1. Vai saistošie noteikumi ir piemēroti iecerētā mērķa sasniegšanas nodrošināšanai un paredz tikai to, kas ir vajadzīgs minētā mērķa sasniegšanai:
Saistošie noteikumi ir piemēroti iecerētā mērķa sasniegšanas nodrošināšanai.
7.2. Samērīguma tests:
7.2.1. vai pašvaldības izraudzītie līdzekļi ir piemēroti leģitīmā mērķa sasniegšanai: ir piemēroti;
7.2.2. vai nav saudzējošāku līdzekļu leģitīmā mērķa sasniegšanai: līdzekļi ir atbilstoši mērķa sasniegšanai;
7.2.3. vai pašvaldības rīcība ir atbilstoša: ir atbilstoša.

	8. Izstrādes gaitā veiktās konsultācijas ar privātpersonām un institūcijām 
	8.1. Sabiedrības pārstāvji (tostarp biedrības, nodibinājumi, apvienības u.tml.), ar kuriem notikušas konsultācijas saistošo noteikumu izstrādes procesā: Konsultācijas ar sabiedrības pārstāvjiem nav notikušas.
8.2. Izmantotais sabiedrības līdzdalības veids (lai atspoguļotu, kā pašvaldības ir centusies sasniegt mērķgrupu, kā arī noskaidrot pēc iespējas plašākas sabiedrības viedokli): Saistošo noteikumu projekts sabiedrības viedokļa noskaidrošanai tika publicēts pašvaldības tīmekļa vietnē www.kuldigasnovads.lv divas nedēļas no ___.10.2026.
8.3. Sabiedrības pārstāvju izteiktie priekšlikumi un iebildumi, norādot, kuri no tiem ņemti vērā: Nav saņemti.
8.4. Par saistošo noteikumu projektu saņemtie viedokļi pēc saistošo noteikumu projekta publicēšanas sabiedrības viedokļa noskaidrošanai, to apkopojums un izvērtējums (iesniedzēji, vērā ņemtie viedokļi, vērā neņemtie viedokļi, pamatojums): Nav saņemti.
8.5. No institūcijām saņemtie viedokļi un atzinumi, to apkopojums un izvērtējums (vērā ņemtie viedokļi, vērā neņemtie viedokļi, pamatojums) – gan tādi, kas saņemti, pamatojoties uz normatīvajos aktos noteiktu pienākumu, gan lūgti pēc pašvaldības iniciatīvas, gan sniegti pēc institūcijas iniciatīvas: Nav saņemti.
8.6. Informācija par cita veida saziņu un konsultācijām, ja tādas bijušas: Notikušas konsultācijas ar pašvaldības speciālistiem saistošo noteikumu izstrādes procesā.

